189.

Pagrindiniai etatų plano ir Parlamento valdymo pakeitimai apibendrinami toliau pateikiamoje lentelėje. 10 lentelė Generalinio sekretoriato pertvarkymo 2014 m. santrauka Generalinis direktoratas Pertvarkymas ir modernizavimas PRES GD Vadovybė 2014 finansiniais metais Vadovybės generaliniame direktorate pasikeitė trys leidimus suteikiantys pareigūnai. Pagal 2013 m. gegužės mėn. priimtą Biuro sprendimą (jis įsigaliojo nuo 2014 m. balandžio 23 d.) atskirtos generalinio sekretoriaus pavaduotojo ir Vadovybės GD generalinio direktoriaus pareigos. Vadovybės GD pertvarkymas baigėsi sėkmingai ir generalinis direktoratas pradėjo visapusiškai veikti. 2014 m. dėl generalinio direktorato reorganizavimo, taip pat dėl darbuotojų išėjimo į pensiją ar jų perkėlimo į kitas pareigas daug pareigų buvo neužimta. Tai susiję su Plenarinės sesijos direktoriaus, Teisėkūros aktų direktoriaus, Plenarinių posėdžių organizavimo skyriaus vadovo, Parlamento narių veiklos skyriaus vadovo, Parlamento narių administravimo skyriaus vadovo pareigomis. Vadovybės GD organizacinę struktūrą 2014 m. pabaigoje sudarė trys direktoratai ir šešiolika skyrių, iš jų trys tiesiogiai priklauso generaliniam direktoriui. Strategijos ir koordinavimo skyriaus Vadovybės GD organizacinėje struktūroje nuo 2015 m. nebeliko, o šio skyriaus darbuotojai perėjo dirbti į Išteklių skyrių. IPOL GD Vidaus politika IPOL GD, besirengdamas naujai kadencijai, laiku pradėjo 7 skyriaus vadovų mobilumo procesą ir pirma laiko pritaikė privalomą mobilumą kai kuriems kolegoms. EXPO GD Išorės politika Atsižvelgiant į tai, kad rinkimų stebėjimo procesas ir demokratijos stiprinimo veikla tiesiogiai susiję, Parlamentinės demokratijos skatinimo biuras (angl. OPPD Unit) Paramos demokratijai direktorate sujungtas su Rinkimų stebėjimo skyriumi (angl. ELOB). Tame pačiame direktorate sukurta Tarpininkavimo rėmimo tarnyba. EPRS GD Parlamentinių mokslinių tyrimų paslaugos Parlamentui ir Europos ekonomikos ir socialinių reikalų komitetui bei Regionų komitetui sudarius bendradarbiavimo susitarimą buvo sukurta 80 etatų (žr. 98 dalį). 2014 m. spalio mėn. priimti 25 nauji darbuotojai (komandiruoti) iš Europos ekonomikos ir socialinių reikalų komiteto ir Regionų komiteto, o 2015 m. sausio 1 d. tikimasi sulaukti dar 17 kolegų. Jie prisijungė prie Tyrimų paslaugų Parlamento nariams tarnybos ir užima konkrečiose politikos srityse besispecializuojančių politikos sričių analitikų arba asistentų pareigas, laikantis EP ir dviejų ES patariamųjų komitetų sudaryto susitarimo, kuriam pritarė Biuras. Padedant Personalo GD ir Europos personalo atrankos tarnybai (EPSO), organizuotas atviras konkursas pagal sutartį dirbsiantiems tyrėjams ir pagal jį atrinkta 40 asmenų, kurie 2015 m. prisijungs prie EPRS GD A ir C direktoratų. Nuo 2014 m. rugsėjo 15 d. STOA skyrius tapo Mokslinio perspektyvų tyrimo skyriumi. Šis skyrius atlieka tarpdalykinius mokslinius tyrimus ir teikia strateginius patarimus mokslo ir technologijų galimybių vertinimo srityje bei tiria mokslines perspektyvas. COMM GD Komunikacija Naujosios kadencijos pradžioje COMM GD organizacinėje struktūroje padaryti kai kurie nedideli pakeitimai: — Strateginio orientavimo skyrius panaikintas, o Viešosios nuomonės tyrimo skyrius tapo tiesiogiai pavaldus generaliniam direktoriui; — Europos Sąjungos lankytojų programos skyrius ir Planavimo ir strateginio valdymo skyrius perkelti atitinkamai į Ryšių su piliečiais direktoratą ir į Išteklių direktoratą; — sukurti du nauji skyriai: Žiniasklaidos direktorate sukurtas Žiniasklaidos stebėsenos ir strateginės analizės skyrius, o Ryšių su piliečiais direktorate – Paslaugų lankytojams koordinavimo skyrius. Darbuotojai šiuose skyriuose įdarbinti tik perkeliant juos iš kitų skyrių. PERS GD Personalas 2014 m. pasikeitus generaliniam direktoriui tai buvo pereinamojo laikotarpio metai. 2015 m. turėtų duoti vaisių dvi 2014 m. pabaigoje pradėtos iniciatyvos, t. y. (i) 2014 m. gruodžio mėn. PERS GD sukurta darbo grupė „Peržiūra“ (angl. Screening), ji turi nustatyti, kaip reikia pritaikyti esamus darbo srautus, kad būtų sudarytos sąlygos pereiti prie programos Sysper2 (daugumos ES institucijų naudojama pagrindinė žmogiškųjų išteklių valdymo taikomoji programa), išnagrinėti darbo krūvio pasiskirstymą įvairiuose skyriuose siekiant tinkamiau paskirstyti išteklius ir pasiūlyti galimus pagerinimus siekiant veiksmingiau organizuoti darbą, taip pat (ii) visiems skyrių vadovams pateiktas savęs vertinimo klausimynas siekiant nustatyti tarnybų veikimo dabartinę padėtį, sužinoti apie numatomą riziką ir galimus tobulinimų pasiūlymus. INLO GD Infrastruktūra ir logistika 2014 m. pasikeitus generaliniam direktoriui tai buvo pereinamojo laikotarpio metai. Generalinio direktoriaus patarėjo funkcijos, kurias anksčiau atliko Bendro koordinavimo skyriaus vadovas, nuo 2014 m. rugsėjo 1 d. perduotos trims naujo generalinio direktoriaus patarėjams. Kartu Bendro koordinavimo skyrius pakeistas Personalo skyriumi ir skyriuje įsteigta Įdarbinimo ir karjeros tarnyba. 2014 m. pradžioje pradėtas vykdyti vieno langelio (angl. One Stop Shop) projektas ir po rinkimų jis jau buvo visapusiškai veikė (žr. 170 dalį). Šio naujo skyriaus etatai buvo perkelti Logistikos direktorato viduje. Be to, 2014 m. Infrastruktūros koordinavimo skyrius (anksčiau priklausęs A direktoratui) tapo pavaldus generaliniam direktoriui ir buvo pavadintas Pastatų politikos skyriumi. Be to, nuo 2014 m. sausio 1 d. Aplinkosaugos vadybos ir audito sistemos (EMAS) tarnyba perkelta į INLO GD ir priskirta tiesiogiai generalinio sekretoriaus kabinetui, nes ši tarnyba institucijoje vykdo horizontalaus pobūdžio veiklą. Su EMAS susijusių biudžeto punktų perkėlimas atliktas nuo 2014 m. liepos 1 d. TRAD GD Vertimas raštu Generalinio direktoriaus pasikeitimas metų eigoje. Po to, kai 2014 m. sausio 1 d. visas su kokybe susijusias užduotis pavesta vykdyti Daugiakalbystės ir išorės santykių tarnybai, 2014 m. balandžio 1 d. šioje tarnyboje įsteigta nauja Kokybės koordinavimo tarnyba. Ši tarnyba yra atsakinga už visų skundų nagrinėjimą ir grįžtamąją informaciją apie vertimus raštu ir originalus, taip pat už Vertimo raštu GD kokybės iniciatyvų koordinavimą. Kalbant apie Kroatų kalbos vertimo raštu skyrių, galima pažymėti, kad iki 2014 m. gruodžio 31 d. jame dirbo 11 AD lygio pareigūnų, įskaitant skyriaus vadovą ir kokybės koordinatorių. Jame taip pat dirba 14 AD lygio laikinųjų tarnautojų, iš kurių 8 bus įdarbinti kaip pareigūnai. Be to, 11 AST lygio laikinųjų tarnautojų dirba vertimo raštu asistentais; šioms užduotims atlikti Europos personalo atrankos tarnyba kol kas neplanuoja rengti konkursų. FINS GD Finansai 2014 m. įvyko daug pasikeitimų, susijusių su vadovaujamomis pareigomis GD: per šiuos finansinius metus buvo paskirtas naujas generalinis direktorius, trys nauji direktoriai (dveims pareigūnams išėjus į pensiją ir vienam tapus generaliniu direktoriumi), keturi skyrių vadovai (iš 10) ir vienas tarnybos vadovas. 2014 m. liepos mėn. Bendro koordinavimo skyrius ir buvęs C generalinis direktoratas sujungti į naują Politinių organų finansavimo ir išteklių direktoratą siekiant toliau stiprinti FINS GD išteklių komponentą. ITEC GD Naujovės ir technologinė pagalba Savo 2014 m. balandžio 14 d. posėdyje Biuras priėmė sprendimą dėl restruktūrizavimo, kuris apima buvusio Informacinių technologijų direktorato (DIT) padalijimą į du naujus direktoratus – Infrastruktūros ir įrangos direktoratą ir Vystymo ir paramos direktoratą. Buvo tęsiamas paslaugų perdavimo vidaus tarnyboms procesas ir 2014 m. įsteigta 30 papildomų pareigybių bei sumažintas vidaus konsultantų skaičius. Iki 2014 m. pabaigos užpildyta apie 83 proc. 2013 m. turėtų pareigybių ir 57 proc. 2014 m. turėtų pareigybių. 2015 m. numatyta surengti konkursus specialistams įdarbinti. SAFE GD Apsauga Siekiant patenkinti skubų poreikį sustiprinti kai kuriuos veiklos sektorius, įskaitant B direktoratą (Gaisrų prevencijos, pirmosios pagalbos ir priešgaisrinės saugos direktoratą), GD atliko tam tikras vidinio darbuotojų perskirstymo operacijas ir dėl to laikinai (kol į etatų planą neįrašytos naujos būtinos psareigybės) nevykdoma veikla kituose sektoriuose. Atlikus šias operacijas buvo galima užpildyti A direktorato (Fizinės apsaugos ir pagalbos, apsaugos ir saugumo direktorato) direktoriaus etatą, taip pat 9 skyrių vadovų etatus iš 13 (su likusiais 4 etatais susijusios procedūros taip pat užbaigtos ir šie etatai bus užpildyti 2015 m. pradžioje). TT Teisės tarnyba 2014 m. Teisės tarnyboje įsteigtas Teisėkūros ir teisminių klausimų koordinavimo skyrius ir Išteklių tarnyba. Naujasis skyrius atsakingas už horizontaliuosius klausimus, ypač susijusius su visais įprastos ir specialios teisėkūros procedūrų aspektais, deleguotaisiais aktais, įgyvendinimo aktais ir teisėkūros planavimu. Naujoji Išteklių tarnyba, kaip ir kitų generalinių direktoratų Išteklių direktoratai, Teisės Tarnyboje yra atsakinga už žmogiškųjų išteklių valdymą, biudžetą ir IT klausimus. EMAS tarnyba Aplinkosaugos vadybos ir audito sistema Nuo 2014 m. sausio 1 d. buvusi INLO GD Strateginio planavimo skyriaus EMAS tarnyba kaip pavaldi centrinė tarnyba (EMAS skyrius) perkelta į generalio sekretoriaus kabinetą. Iki 2014 m. birželio mėn. atsakomybė už EMAS biudžeto eilutes ir už viešųjų pirkimų procedūras buvo priskirta INLO GD. Visos INLO GD finansinės ir administracinės atsakomybės perdavimas EMAS skyriui buvo įvykdytas iki 2014 m. liepos 1 d., kai Generalinio sekretoriaus kabineto vadovas buvo paskirtas įgaliotuoju leidimus suteikiančiu pareigūnu, atsakingu už dvi EMAS skyriaus biudžeto eilutes.